hu hu hu hu en en hu sv de en en hu hu hu hu it en pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu et hu hu hu en de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
Decentralizált pénzügyek (DeFi | 9. rész): Hogyan alakul át a hitelezés a decentralizált világban? | FinTechZone
írta SZEGŐ DÁNIEL | 2022. 04. 22. | Blockchain, Összes hír, web3
blockchain | decentralizált pénzügyek | DeFi | hitelezés | tokenek | Web3
Hogyan néz ki a hitelezés folyamata a blockchain világában? Hogyan értelmezték újra a hiteltermékeket a decentralizált pénzügyi (DeFi) alkalmazások? Miben másak ezek a hiteltermékek, mint a klasszikus banki hitelek? Górcső alatt a decentralizált hitelezés.
Az alapötlet, hogy a banki hitelezési folyamatokat próbálják meg a decentralizált alkalmazások fejlesztői blockchaines kontextusba ültetni.
Az egyik legklasszikusabb hitelezési gyakorlat, melynek során a hitelezett személy eddigi eseménytörténete alapján rendelnek kockázatot egy adott hitelügylethez, nem igazán alkalmazható blokkláncon. E kihívás eredményeként születtek az olyan megoldások, mint az úgynevezett túlbiztosított fedezetű pozíció (over collateralized debt position), vagy a villámhitel (flashloan).
Kollaterál alapú decentralizált hitelezési megoldások
A legtöbb blockchain rendszerben a pseudonym és anonym személyazonosságok miatt nehezen köthetők konkrét személyhez, ezért a leggyakrabban használt decentralizált hitelezési megoldások fedezet, kollaterál alapúak.
A séma lényege, hogy csak akkor lehet hitelt felvenni, ha megfelelő mennyiségű fedezetet helyezünk letétbe egy smart contract-on. Például, ha DAI-t akarunk kölcsönözni, akkor az egyik lehetőség, hogy előtte ether-t teszünk letétbe. Általában ilyenkor nagyobb mennyiségű ether-t kötünk le, mint amennyi DAI-t ki tudunk kölcsönözni.
Ez egy úgynevezett túlbiztosított fedezetű pozíció (over collateralized debt position), mely biztosítja, hogy mindig több fedezet van lekötve a protokollba, mint amennyi hitelt biztosít.
A folyamatban két szereplő található: a hitelező és a hitelfelvevő. A hitelező a következő lépések segítségével használja a platformot:
A hitelező a tokenjét leköti a decentralizált hitelezési szolgáltatás által használt okosszerződésben.
A lekötött hitel mennyiséget szintén egy token reprezentálja, például cToken a compound protokollnál és aToken az Aave-ben. Az így létrejött tokenek akár tovább is adhatók, illetve decentralizált tőzsdéken kereskedni is lehet velük.
A hitelező a hitelét reprezentáló aToken-t, vagy cToken-t bármikor visszaválthatja ezzel visszakapva a lekötött tokenjeit plusz egy jutalékot, mely attól függ, hogy milyen sokáig tartotta lekötve az eredeti tokenjeit.
A hitelfelvevő számára a folyamat a következő:
Ahhoz, hogy valaki tokent tudjon kölcsönözni, az előzőekben ismertetett módon tokent kell letétbe helyeznie a smart contract-ban. A letétbe helyezett token bizonyos százalékáig tud ezután egy másik tokent kölcsönözni, ezt a százalékot hívják kollaterizációs faktornak.
A lekötött letét bizonyos százalékáig a hitelt felvevő egy másik tokent tud hitelként felvenni.
A hitel pozíciót le lehet zárni a felvett tokenek visszafizetésével, illetve a felvett tokeneken túl egy bizonyos mennyiségű extra tokent is vissza kell fizetni, mint “kamatot”.
A kamat mennyisége függ attól, hogy milyen hosszú ideig volt nyitva a pozíció. A hitelpozíció megszüntetésekor a fedezetet visszakapja a hitelfelvevő.
Talán meglepő a fenti modell abból a szempontból, hogy miért éri meg valakinek egy nagyobb mennyiségű tokent letétbe helyezni, hogy aztán egy kisebb mennyiségű tokent kölcsönözzön ki, még akkor is, ha alapvetően két különböző tokenről van szó.
Több felhasználási eset is lehetséges, amikor egy felhasználó nem akarja elcserélni az egyik tokenét egy másikra, hanem csak letétbe akarja tenni, hitelt felvenni rá és esetleg egy későbbi időpontban a letétből a tokent “visszahívni”.
Ilyen eset például, ha a felhasználó a letétbe helyezett token árfolyam növekedésére spekulál. Egy másik felhasználási eset lehet, ha a tokencsere más adózási kategóriába tartozik, mint egy hitelügylet.
Híresebb fedezet alapú decentralizált hitelezést támogató protokollok az aave és a compound.
A decentralizált hitelezés egy másik érdekes megoldása az úgynevezett flashloan, a villámhitel. A villámhitel konstrukció segítségével lényegében bármekkora összegű hitelt fel lehet venni bármiféle fedezet nélkül, ezt azonban csak egy blockchain tranzakció idejére.
Lényegében itt egy komplex tranzakciót hajtunk végre, melynek az elején felvesszük a hitelt, majd a végén visszafizetjük. A tranzakció itt garantálja, hogy a felvett tranzakciót vissza is fizessük, illetve amennyiben nem sikerül valami a tranzakcióban, a tranzakció visszagörgetésre kerül, lényegében olyan mintha a hitelfelvétel meg sem történt volna.
Természetesen a villámhitel csak nagyon rövid ideig áll rendelkezésünkre, tipikusan 12-15 másodpercig az ethereum hálózaton, azonban ennek ellenére érdekes alkalmazásai vannak. Ilyen lehetséges alkalmazás például a fedezetcsere egy decentralizált hitel mögött, vagy egyéb decentralizált protokollok közgazdaságtani meghackelése.
Számos decentralizált hitelezési platform, mint például az Aave nyújt villámhitel szolgáltatást, és vannak kifejezetten villámhitelre specializálódott platformok is, mint például a Furucombo.
Fontos megjegyezni, hogy hasonlóan a teljes DeFi témakörhöz a decentralizált hitelezés szintén egy aktív kutatás és fejlesztés alatt álló terület. További izgalmas, de még helyenként kiforratlan kezdeményezések találhatók olyan területeken, mint például az NFT alapú fedezetre nyújtott hitelek, vagy éppen a fedezet nélküli hitelezés. Remélhetőleg sok izgalmas alkalmazást láthatunk még a következő években.
A DeFi cikksorozat keretében eddig megjelent cikkek:
A DeFi, a decentralizált pénzügyek alapjai, 2022.02.02.
Tokenek, NFT-k, tokenizáció. Ideje megismerni a digitális gazdaság új építőköveit, 2022.02.10.
Bevezetés a tokenek sokszínű világába. Mire használhatók a digitális világ új építőkövei?, 2022.02.17.
Bevezetés a token közgazdaságtanba, 2022.03.04.
Bevezetés a kripto-tőzsdék működésébe, 2022.03.10.
Bevezetés a liquidity pool alapú decentralizált kriptotőzsdék világába, 2022.03.17.
A decentralizált tőzsdék közgazdaságtana, 2022.03.25.
Mik azok a stabil kriptovaluták?, 2022.03.31.
Címlapfotó forrása: stock.adobe.com by elenabsl | Licenc: FinTech Group
← Bárhol Számla: Bankkártya-elfogadás, nyugta- és számlaadás egyetlen mobil eszközben Kripto-trendek: Hogyan tovább? →
DLT Architect   LinkedIn: https://www.linkedin.com/in/daniel-szego/ GitHub: https://github.com/Daniel-Szego Blog: http://danielszego.blogspot.com/
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
PastPay: “2 éven belül Európa meghatározó B2B BNPL szolgáltatójává szeretnénk válni”
Készül az egységes európai Digitális Személyazonosító Tárca
Tűt a szénakazalban: adattól az obszervabilitásig
Ők készítik a digitális euró prototípusait
Közös bankfiókot nyitnak a bankok
Egyre közelebb a “láthatatlan fizetés” megvalósítása. Szupertárca, beyond banking és nyílt bankolás a küszöbön
Régiós szinten is átlag feletti Magyarország digitális fizetési indexe
A bankok jövőjének kulcsa az adaptivitás megteremtése
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.